**ПОЛИТИКА ЗА ПРИВАТНОСТ**

Телеком Србија на своите корисници, како и на корисниците на целата Телеком Србија Група им нуди услуга преку MOVE апликацијата која овозможува гледање телевизија на повеќе територии, меѓу која и територијата на Република Северна Македонија. Преку апликацијата се собираат лични податоци на физички лица и истите се обработуваат во согласност со оваа Политика на приватност.

MOVE апликацијата ќе биде достапна за корисниците на МТЕЛ на територија на Република Северна Македонија.

Оваа Политика на приватност на јасен, разбирлив и лесно достапен начин објаснува кои лични податоци ги собираат и обработуваат Телеком Србија и МТЕЛ како заеднички контролори на лични податоци за корисниците на MOVE апликацијата.

***Лични податоци***

1. - Телеком Србија од корисниците на MOVE апликацијата ги собира и обработува следните лични податоци: адреса на електронска пошта и геолокација.

- МТЕЛ од корисниците на MOVE апликацијата ги собира и обработува следните лични податоци: име и презиме, ЕМБГ, адреса, адреса на електронска пошта, телефонски број, геолокација.

1. Воедно, и разговорите со корисничкиот сервис на МТЕЛ можат да се снимаат со цел докажување и извршување на правата и обврските на договорните страни од договорот, за што се известува корисникот и преку телефонскиот автомат пред започнување на разговорот.

***Параметри за пристап***

1. Телеком Србија и МТЕЛ, на корисникот му доделуваат расположливи параметри за пристап до MOVE апликацијата: корисничко име и корисничка лозинка. Параметрите за пристап се персонализирани, а корисничката лозинка по правило не може да се менува од страна на корисникот без знаење на МТЕЛ. Корисникот има опција, доколку ја заборавил лозинката, да поднесе повторно барање за измена на истата, и во тој случај преку електронска пошта ќе му биде проследен нов број на код. Корисникот е должен да ја чува корисничката шифра во тајност.
2. Параметрите за пристап се доделуваат на користење, а Телеком Србија и МТЕЛ го задржуваат правото да ги изменат без согласност на корисникот, но со претходно известување на корисникот, со цел непречено користење на услугите, освен лозинката (за чие менување е неопходна согласност од корисникот), и тоа заради технички причини или заради усогласување со прописите.
3. Почнувајќи од активација на услугите, се смета дека сите дејства извршени преку параметрите за пристап биле извршени од страна на корисникот или со негова согласност, па корисникот во целост е одговорен за сите последици предизвикани од таквите дејства. Со тоа корисникот е должен да оневозможи нивно користење од страна на неовластени лица.

Во продолжение се опфатени сите аспекти на обработката на личните податоци на корисниците на МТЕЛ при користење на MOVE апликацијата.

**Начин на собирање на податоците од корисниците на МТЕЛ**

1. Податоците се собираат: директно од корисникот при логирање на MOVE апликацијата и/или автоматски, врз основа на користење на електронски комуникациски услуги од страна на корисникот, што се евидентира, односно регистрира во мрежата на системот на МТЕЛ, од јавно достапни извори и преку други контролори, а врз основа на соодветен договорен однос.
2. При инсталирање на MOVE апликацијата и логирање на корисникот, корисникот се информира за обработката на неговите лични податоци, како и за можен пренос на неговите лични податоци во Република Србија, во согласност со прописите за заштита на личните податоци, при што корисникот дава своја согласност со потпишување на Изјава која е составен дел на претплатничката документација за обезбедување на телекомуникациски услуги и дека корисникот е запознаен со оваа Политика за приватност.
3. Телеком Србија врши обработка на податоците во Република Србија на начин кој е во согласност со целта на обработка.

МТЕЛ врши обработка на податоците во Република Северна Македонија на начин кој е во согласност со целта на обработка.

**Начин на обработка**

1. Телеком Србија и МТЕЛ обработуваат лични податоци за цели кои се конкретно одредени, изречни и оправдани. Телеком Србија и МТЕЛ при добивањето на податоци се придржуваат до начелото на минимален обем на податоци, па од корисниците на кои се однесуваат податоците, се собираат само оние податоци кои се неопходни за исполнување на целите за кои се обработуваат. Дополнителни лични податоци се добиваат и обработуваат, само врз основа на претходна согласност на корисникот на кој се однесуваат податоците.

**Цел на обработката**

1. Податоците се собираат и обработуваат за следниве цели: подготовка и извршување на услугата, пресметка и фактурирање на договорената услуга; одржување контакт и комуникација со корисникот; известување за услугите и промотивните акции од операторот; утврдување на идентитетот и легитимитетот на корисникот во функција на прием, обработка и реализација на негови дополнителни барања.
2. Податоците за сообраќај се обработуваат за следниве цели: обезбедување електронски комуникациски услуги, извршување на договорните обврски, пресметка и фактурирање на договорните обврски.

**Пристап до личните податоци**

1. Пристап до личните податоци имаат само вработените во Телеком Србија и МТЕЛ, како и ангажираните соработници во согласност со дејствата кои ги извршуваат врз основа на претходно обезбедени технички, организациски и кадровски политики.
2. Корисникот чии податоци се обработуваат има право на пристап и информации за обработката на сопствените лични податоци, повлекување на својата согласност, исправка и дополнување на личните податоци, право на ограничување на обработката и право на приговор за обработката, право на бришење на личните податоци, како и право да поднесат барање за прекршување на Законот за заштита на лични податоци што важи во Република Северна Македонија, до Агенцијата за заштита на лични податоци, како и други права врз основа на законот.
3. Личните податоци се достапни на трети лица само во следните случаи:
   1. Ако постои законска обврска или изречно овластување врз основа на закон (барање на судот),
   2. Ако за извршување на поединечни дејства е ангажирано трето лице, односно подизведувач (обработувач), а врз основа на договорен однос,
   3. Ако е потребно податоците да се проследат заради извршување договор

**Начин на чување, тајност и заштита на податоци**

1. Сите лични податоци, Телеком Србија и МТЕЛ ги чуваат во хартиена и електронска форма.
2. Собраните лични податоци претставуваат деловна тајна.
3. Со цел заштита на личните податоци, Телеком Србија и МТЕЛ спроведуваат организациски, технички и кадровски мерки предвидени со неговите внатрешни акти.

**Корисници на податоците**

1. Телеком Србија и МТЕЛ се овластени да ги проследат личните податоци до своите вработени или договорно ангажираните лица, кои заради извршување на својата работа мора да обработува лични податоци во согласност со закон или на барање на правосудните, истражните, безбедносните органи и други државни органи (судови, обвинителство и др.) и носители на јавни овластувања, кои во согласност со прописите или заради вршење на свои овластувања, мораат да обработуваат лични податоци.
2. Телеком Србија и МТЕЛ се овластени да ги проследат личните податоци, до адвокати, лица кои вршат наплата на побарувачката, судови, извршители, сразмерно со целта на обработката, во согласност со прописите и почитувајќи ги ограничувањата предвидени со прописите.

**Правата на лицата на кои се однесуваат податоците**

1. Корисниците, заинтересираните лица и другите лица на кои се однесуваат личните податоци, можат да ги остварат следниве права:
   1. Право на пристап до личните податоци,
   2. Право на исправка на личните податоци,
   3. Право на ограничување на обработувањето,
   4. Право на приговор,
   5. Право на бришење (право да се биде заборавен)
   6. Право на преносливост – сѐ во согласност со Законот за заштита на личните податоци

За заштита на своите права во врска со обработката на личните податоци, корисникот може да се обрати писмено на офицерот за заштита на личните податоци на членката на Групацијата.

1. Сите барања треба да бидат читливо и уредно пополнети и потпишани.
2. МТЕЛ ќе одговори на барањето без одложување, а најдоцна во рок од 30 дена од денот на приемот на комплетно и исправно барање, а во случај кога е барањето комплексно, најдоцна во рок од 3 месеци, при што корисникот пред истекот на првиот месец, ќе биде информиран за продолжувањето на рокот за одговор на барањето, што е во согласност со Законот.

**Колачиња за интернет страници и апликации**

1. На веб страниците на МТЕЛ, но и на апликацијата користиме колачиња.
2. Со користење на веб-страниците на МТЕЛ, и на апликацијата, се согласувате да користите колачиња и други слични технологии.
3. Колаче е едноставна текстуална датотека која се чува во веб-пребарувачот додека корисникот прегледува некоја веб-страница.
4. Постоењето на колачиња генерира единствен број кој се користи за идентификација на пребарувачот за кој е потребна врска со веб-страницата.
5. Колачињата или другите слични технологии ги користиме за нашите веб-страница и на MOVE апликацијата, да функционираат побрзо и да се користат полесно, со цел оптимизација на содржината, како и за соодветно пласирање на рекламни пораки, во согласност со очекувањата и интересите на корисникот, со цел да се соберат статистики кои ни овозможуваат да разбереме како се користат веб-локациите (вклучувајќи услуги од нашата апликација) и со цел унапредување на функционалноста и содржината.
6. Колачињата се користат со цел да се идентификува пријавениот корисник, а со цел прикажување на релевантни информации кои одговараат на интересите на корисникот.
7. Доколку не прифатите колачињата да се постават во вашиот компјутер или мобилен телефон, тоа може да се конфигурира во веб-пребарувачот или во поставките на апликацијата на вашиот компјутер или мобилен телефон и можете да ги избришете колачињата кои се сместени во вашиот медиум за складирање. Повеќето веб-пребарувачи и апликации ги прифаќаат колачињата автоматски, но постои и опција да не се прифатат колачињата или да се избере опција за прикажување на предупредување пред колачињата да се складираат. Доколку не ги прифатите колачињата, функционалноста на апликацијата, интернет страницата или другите услуги на МТЕЛ може да бидат ограничени или непотполни, што може да доведе до нефункционалност на услугата.
8. Отстранувањето на колачињата е возможно преку промена на поставките во вашиот интернет прегледувач - internet browser (Internet Explorer, Firefox, Chrome, Opera итн.). Складираните колачиња можете да ги избришете од вашиот интернет прегледувач, со тоа што отстранувањето на поединечни колачиња може да доведе до намалена функционалност на интернет сајтот.
9. За да можете непречено да ги користите сите аспекти на MOVE апликацијата, потребно е да овозможите користење на колачиња. Во секој момент, по завршувањето на користење на колачињата можете да ги избришете користејќи веќе вградени опции за бришење на колачињата од веб-пребарувачот. Бришењето на колачињата нема да влијае на претходно извршените сесии, ниту во било која смисла ќе влијаат негативно на нормалната функционалност на вашиот компјутер или мобилен уред.
10. Оваа Политика е составен дел на општите услови за обезбедување услуги.
11. Политиката е подложна на промени во согласност со регулаторните барања.
12. МТЕЛ се обврзува да ја прикаже ажурираната верзија на својата веб страница како и MOVE апликацијата, со што се смета дека третите страни се известени за измените и содржините на истите со негово прифаќање.

**Прифаќање и почеток на важноста на политиката за приватност**

1. При регистрацијата како корисник на MOVE апликацијата и потпишување на претплатничката документација за обезбедување на телекомуникациски услуги, се смета дека сте ја прочитале, разбрале и прифатиле оваа Политика за приватност, која Ви е достапна во MOVE апликацијата, како и дека сте согласни со можен пренос на Вашите лични податоци во Република Србија.
2. Оваа Политика за приватност може периодично да се ажурира, но така што достигнатото ниво на заштита на приватноста нема да се намали.
3. Оваа Политика за приватност се применува од 01.11.2023 година.